27/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 19 de setembro de 2022, da X. T. da Coruña, pola que se concede a autorización administrativa previa e de construción dunha instalación denominada Adecuación do CT Santa Cruz (15CIE5) (expediente IN407A 2022/077-1)

Expediente: IN407A 2022/077-1. Promotora: UFD Distribución Electricidad, S. A. Denominación da instalación: Adecuación do CT Santa Cruz (15CIE5) Concello: Ferrol.1 O 11.03.2022, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica, coa fin de mellorar a calidad de subministración eléctrica no lugar Serantellos, rúa Muíño do Vento, concello de Ferrol. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: - Proxecto de execución denominado Adecuación do CT Santa Cruz (15CIE5), asinado por D. Cesar Gonzalo Winchester Cabrioto, Enxeñeiro Técnico Industrial, nº de colexiado 4684 de Vigo, o 28/02/2022. - Anexo, asinado por D. Martin Maria Orue Echevarria Bertolucci, Enxeñeiro Industrial, nº colexiado 15.670 de Madrid, o 07/06/2022. - Anexo, asinado por D. Cesar Gonzalo Winchester Cabrioto, Enxeñeiro Técnico Industrial, nº de colexiado 4684 de Vigo, o 21/07/2022.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG núm.39, do 26 de febreiro do 2021). 3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, de ser o caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, que contén as características da instalación e a documentación cartográfica correspondente. Se lles solicitou o preceptivo informe ao Concello de Ferrol. A empresa promotora manifestou a súa conformidade cos condicionados establecidos.4 Con data 29.08.2022 foi emitido o informe técnico.1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ­ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: Reforma do CT Santa Cruz (15CIE5, expediente 34.378) de 400 kVA e relación de transformación 15.000/400 V: - Instalación de 2 celas modulares de liña (1 telecontrolada) e 1 cela modular de protección (2L1P), todas de tipo illamento SF6. - Desmontaxe do armario do equipo telexestor, función que irá incorporada na nova cela de protección. - Desmontaxe de celas convencionais de aparellaje ao aire, desmantelándose os tabiques existentes e desmontándose elementos de protección e manobra, reixas, cableado, ferraxes, embarrado e illadores.4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o vicepresidente primeiro e conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que consideren axeitado. Mediante este documento notifícaselle á empresa promotora esta resolución, segundo o exixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 19 de setembro de 2022 Isidoro Martínez Arca Xefe territorial da Coruña